પેટ્રોલ-ડીઝલની કિંમતોમાં રાહતનો સિલસિલો હજુ કેટલાક દિવસો સુધી યથાવત રહેશે. આંતરરાષ્ટ્રીય સ્તર પર ઓઈલની કિંમતોમાં સતત રાહત મળી રહી છે, જેની અસર પેટ્રોલ-ડીઝલની કિંમતો પર પડી રહી છે. બજારના જાણકારો મુજબ આ રાહત મળતી રહેશે અને ઘરેલૂ સ્તર પર પેટ્રોલ અને ડીઝલની કિંમતોમાં ઘટાડો થશે. ઉપરાંત અમેરિકાએ પણ ઈરાન પાસેથી ઓઈલની ખરીદી પર લગાવેલ પ્રતિબંધને ભારત, ચીન અને જાપાન સહિત આઠ દેશો માટે હટાવી લીધો છે, જેનો દેખીતી રીતે ભારતને પણ ફાયદો મળી રહ્યો છે.